- FC Midtjylland har selvfølgelig stor selvtillid, efter at holdet har vundet sæsonens fem første kampe, men det kunne jo være sjovt, hvis vi i deres sjette kamp kunne vinde over dem eller tage point fra dem. Og på vores hjemmebane i Aalborg plejer vi at have godt styr på dem, så det bliver en rigtig spændende kamp, siger Allan Kuhn. Superligaopgøret på mandag er samtidig AaB-spilleren Patrick Kristensens kamp nummer 200 for klubben. - Det er noget specielt at have spillet 200 kampe for det hold, man brænder for. At det lige bliver mod FC Midtjylland betyder ikke så meget. Jeg tror der bliver god underholdning på mandag. Hvis vi kan fortsætte nogle af de takter vi har haft i de sidste to kampe, så synes jeg, vi har gode muligheder for at slå dem. Men vi må så også sige, at de har spillet rigtigt godt i de første kampe, erkender Patrick Kristensen..

Referat:
Der blev trænet hårdt og fokuseret på AaB-anlægget lørdag. Assistenttræner Allan Kuhn glæder sig til opgøret mod FC Midtjylland, der ligger nummer et i Superligaen.